ગુજરાતમાં રૂપાણી સરકાર એક બાજુ પારદર્શક વહીવટની વાતો કરે છે તો બીજી બાજુ ભાજપના કોર્પોરેટરો ગેરકાયદેસર બાંધકામ માટે પૈસા પડાવતા હોવાની બુમરાડ અવારનવાર ઉડતી હોય છે એમાંય ખાસ કરીને સુરતમાં કોર્પોરેટરો દ્વારા ગેરકાયદે કામ માટે એનકેન પ્રકારે પૈસા પડાવવામાં આવી રહ્યા હોવાનો સતત આ ત્રીજો કિસ્સો બહાર આવ્યો છે જેમાં કોર્પોરેટર જયંતીલાલ ભંડેરી રંગેહાથ ડોક્ટર પાસેથી દવાખાનાના બાંધકામ માટે 50000 રૂપિયા લાંચ લેતા એસીબીના હાથે ઝડપાતા ભાજપમાં સોપો પડી ગયો હતો.